Document ID: 32008R0447

KOMMISSIONENS FORORDNING (EF) Nr. 447/2008
af 22. maj 2008
om ændring af forordning (EF) nr. 883/2006 om gennemførelsesbestemmelser til Rådets forordning (EF) nr. 1290/2005 for så vidt angår betalingsorganernes regnskabsføring, anmeldelser af udgifter og indtægter og betingelser for godtgørelse af udgifter inden for rammerne af EGFL og ELFUL
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1290/2005 af 21. juni 2005 om finansieringen af den fælles landbrugspolitik (1), særlig artikel 42, stk. 5 og 7, og
ud fra følgende betragtninger:
(1)
Ifølge artikel 4, stk. 3, i Kommissionens forordning (EF) nr. 883/2006 (2) skal den beløbsoversigt (T 103), der er nævnt i stk. 2, litra b), i samme artikel, også sendes til Kommissionen i papirudgave. På grund af udviklingen i procedurerne for kommunikationen mellem medlemsstaterne og Kommissionen og indførelsen af en fælles portal, som giver aktørerne adgang til sikre elektroniske systemer, der administreres inden for rammerne af den fælles landbrugspolitik, er det ikke længere nødvendigt at fremsende denne oversigt i papirudgave, og denne papirudgave kan derfor afskaffes, navnlig på grund af den administrative byrde, den indebærer.
(2)
Artikel 150, stk. 3, i Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3) er blevet ændret, således at der for fremtiden for udgifterne til løbende forvaltning af EGFL kan indgås forudgående forpligtelser, der konteres under det følgende regnskabsårs bevillinger, på indtil tre fjerdedele af det løbende regnskabsårs tilsvarende samlede bevillinger. For at tage hensyn til disse nye betingelser for de forudgående forpligtelser, bør artikel 8, stk. 3, i forordning (EF) nr. 883/2006 ændres.
(3)
For de direkte betalinger, der skal foretages fra og med 2007, er de beløb svarende til mælkepræmien og tillægsbetalingerne i artikel 95 og 96 i Rådets forordning (EF) nr. 1782/2003 (4), der skal ydes til modtagerne, medtaget i enkeltbetalingsordningen, jf. artikel 47, stk. 2, i forordning (EF) nr. 1782/2003. Endvidere er Kommissionens forordning (EF) nr. 188/2005 af 3. februar 2005 om gennemførelsesbestemmelser til støtteordningen for kødsektoren i fjernområderne (5) blevet ophævet ved Kommissionens forordning (EF) nr. 793/2006 (6). Derfor skal der ikke længere tages hensyn til de beløb, der svarer til ovennævnte foranstaltninger, ved beregningen af loftet for de direkte betalinger som fastsat i artikel 9, stk. 2, litra b), i forordning (EF) nr. 883/2006. Dog bør nævnte beregning tilpasses under hensyn til bestemmelserne vedrørende den frivillige graduering, der blev indført ved Rådets forordning (EF) nr. 378/2007 af 27. marts 2007 om regler for frivillig graduering af direkte betalinger som fastsat i forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EF) nr. 1290/2005 (7).
(4)
Forordning (EF) nr. 883/2006 bør ændres i overensstemmelse hermed.
(5)
Foranstaltningerne i denne forordning er i overensstemmelse med udtalelse fra Komitéen for Landbrugsfondene -
UDSTEDT FØLGENDE FORORDNING:
Artikel 1
I forordning (EF) nr. 883/2006 foretages følgende ændringer:
1)
I artikel 4 udgår stk. 3.
2)
Artikel 8, stk. 3, affattes således:
»3. Hvis de samlede udgifter, som medlemsstaterne har anmeldt for det følgende regnskabsår, overstiger tre fjerdedele af det løbende regnskabsårs samlede bevillinger, indgås de forudgående forpligtelser, der omhandles i artikel 150, stk. 3, i forordning (EF, Euratom) nr. 1605/2002, og de tilsvarende månedlige betalinger erlægges, proportionalt med udgiftsanmeldelserne indtil 75 % af det løbende regnskabsårs bevillinger. Kommissionen genfordeler det restbeløb, medlemsstaterne ikke har fået godtgjort, ved beslutningerne om senere godtgørelser.«
3)
Artikel 9, stk. 2, litra b), affattes således:
»b)
under alle omstændigheder er betalinger, der er foretaget i løbet af regnskabsåret N+2 og efterfølgende år, kun refusionsberettigede for den berørte medlemsstat inden for:
i)
det nationale loft, der er fastsat i bilag VIII eller VIIIa til forordning (EF) nr. 1782/2003 for året forud for det regnskabsår, som betalingen foretages i, i tilfælde af anvendelse af enkeltbetalingsordningen som fastsat i afsnit III i nævnte forordning, eller
ii)
det årlige rammebeløb som beregnet efter artikel 143b, stk. 3, i samme forordning for året forud for det regnskabsår, som betalingen foretages i, i tilfælde af anvendelse af den generelle arealbetalingsordning, der er fastsat i denne artikel.
Det nationale loft eller det årlige rammebeløb, der omhandles i nr. i) og ii), skal alt efter tilfældet:
-
nedsættes med den graduering, der er fastsat i artikel 10 i forordning (EF) nr. 1782/2003
-
nedsættes med den frivillige graduering, der er fastsat i kapitel 1 i forordning (EF) nr. 378/2007
-
forhøjes med det tillægsstøttebeløb, der er fastsat i artikel 12 i forordning (EF) nr. 1782/2003
-
forhøjes med det tillægsstøttebeløb, der er fastsat i artikel 1, stk. 3, andet afsnit, i forordning (EF) nr. 378/2007
-
korrigeres med den tilpasning, der er fastsat i artikel 11 i forordning (EF) nr. 1782/2003.«
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Artikel 1, nr. 1), anvendes dog fra regnskabsåret 2009.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. maj 2008.

Labels: 4
15
19
6